เมื่อคืนวันที่ 23 พ.ค. 65 แฟนถูกรถยนต์ฝ่าไฟแดงชน พอดีเราไม่ได้อยู่กับแฟน คอยรับข่าวจากเพื่อนตลอด เพื่อนบอกว่า แขนหัก กรามหัก มีเลือดออกในช่องท้อง ทางรพ.บอกอาการ90-10 เมื่อเวลาประมาณ 09:50 ของวันที่ 24พ.ค. เพื่อนแจ้งว่ารู้สึกตัว อยากสอบถามคุณว่าแต่ละอาการหนักแค่ไหนคะ ต้องรักษาอย่างไรบ้าง และใช้เวลารักษาตัวนานแค่ไหนถึงจะกลับมาปกติคะ ขอบค่ะ😢
สวัสดีค่ะ การประสบอุบัติเหตุแล้วมีการบาดเจ็บของร่างกายนั้น มีหลายระดับ หลายความรุนแรง ตั้งแต่บาดเจ็บแค่กล้ามเนื้อภายนอก ไปจนถึงการเลือดออกของอวัยวะภายในจากอาการที่กล่าวมาเบื้องต้น ภาวะแขนหัก กรามหัก สามารถรักษาได้ด้วยการผ่าตัดหรือการดามกระดูกให้เข้าที่ส่วนเรื่องเลือดออกในช่องท้อง เป็นภาวะที่ต้องเฝ้าระวัง และอาจรุนแรงได้มาก จากการเสียเลือดไปทำให้เกิดภาวะช็อกการรู้สึกตัวนั้นก็อาจจะบอกได้ยาก แนะนำการสอบถามอาการกับแพทย์ที่ดูแลอยู่โดยตรงจะดีที่สุด สามารถแจ้งได้ว่าเป็นแฟน คนใกล้ชิด ครอบครัวของผู้ป่วย ซึ่งแพทย์มีหน้าที่ที่จะแจ้งอาการ พยากรณ์โรค และวางแผนการรักษาร่วมกันต่อไป